**PERSONDATAPOLITIK**

GENEREL INFORMATION OM INSTITUTIONS DATABESKYTTELSE

Privatinstitutionen Vandpytten (herefter institutionen) har udfærdiget denne generelle information om databeskyttelse, som beskriver og sikrer institutionens overholdelse af den gældende databeskyttelseslovgivning, særligt Databeskyttelsesforordningen[[1]](#footnote-1) (herefter `GDPR´) og den nationale lov; Databeskyttelsesloven[[2]](#footnote-2) (herefter `DBL´).

I den generelle persondatapolitik kan du læse mere om, hvordan institutionen behandler dine personoplysninger, som led i driften af dagtilbuddet. I den forbindelse opfordres du til at læse vores specifikt udarbejdede persondatapolitikker, som fremgår af links nedenfor.

Institutionen har af hensyn til persondatapolitikkens læsevenlighed valgt at benytte fodnoter, hvor henvisninger til lovgivning m.v. er indsat. Du skal derfor være opmærksom på, at relevant information fremgår heraf.

Den specifikke persondatapolitik, som er relevant for dig, vil du også have modtaget fra os enten pr. brev eller mail, hvori fremgår et direkte link. Institutionen sender dette specifikke link, da institutionen ønsker at sikre gennemsigtige behandlingsaktiviteter.

Institutionen har også udfærdiget en cookiepolitik for dets hjemmeside, [www.vandpytten.dk](http://www.vandpytten.dk) , som gælder for vores indsamling af dine personoplysninger i forbindelse med din benyttelse af disse sider.

Læs vores cookiepolitik her:

**KONTAKTINFORMATIONER PÅ DEN DATAANSVARLIGE**

Privatinstitutionen Vandpytten

Skatmestervej 8

3400 Hillerød

CVR-NR: 35 42 08 35

indtager rollen som dataansvarlig[[3]](#footnote-3), når institutionen behandler personoplysninger, som led i driften af dagtilbuddet. Det omfatter hovedsageligt følgende databehandlinger:

* Databehandlingsaktiviteter, som institutionen udfører i forbindelse med dets drift, herunder iagttagelse af Dagtilbudsloven. Det rummer korrespondance med børn/forældre, jobansøgere, ansatte, praktikanter, kommune, leverandører og samarbejdspartnere,
* Institutionens iagttagelse af Bogføringslovens[[4]](#footnote-4) bestemmelser om opbevaring af bogføringsmateriale, hvori personoplysninger indgår,

Institutionen har ikke udpeget en databeskyttelsesrådgiver[[5]](#footnote-5). Hvis du har spørgsmål til institutionens behandling af dine personoplysninger, kan du i stedet rette henvendelse til den daglige leder på følgende kontaktinformationer:

E-mail: Kontakt@vandpytten.dk

Telefon: 21 49 20 56

**SPECIFIK INFORMATION OM BEHANDLING AF DINE PERSONOPLYSNINGER**

Institutionen har i denne generelle persondatapolitik beskrevet, hvordan institutionen som dataansvarlig behandler dine personoplysninger, ligesom vi nedenfor har beskrevet dine rettigheder i medfør af databeskyttelseslovgivningen.

Dagtilbuddet behandler imidlertid personoplysninger om mange forskellige kategorier af personer til en række forskellige behandlingsformål, hvorfor institutionen har udfærdiget flere specifikke informationsskrivelser. Informationsskrivelsernes indhold afhænger af, hvilken relation institutionen har til dig.

Vi opfordrer dig derfor til at læse den for dig relevante information om de behandlingsaktiviteter, hvor dine personoplysninger indgår i og som institutionen foretager. Du har modtaget et direkte link pr. brev eller e-mail, men kan også finde den for dig relevante information her:

[GDPR – PRIVATINSTITUTIONEN VANDPYTTEN](https://vandpytten.dk/gdpr/)

**PRINCIPPER FOR BEHANDLING AF PERSONOPLYSNINGER**

GDPR artikel 5 fastsætter en række behandlingsprincipper, som institutionen finder det vigtigt at overholde. Du kan læse nærmere herom nedenfor:

**INSTITUTIONEN BEHANDLER KUN NØDVENDIGE PERSONOPLYSNINGER TIL BESTEMTE FORMÅL**

Institutionen behandler alene dine personoplysninger, hvis det efter en konkret vurdering findes relevant og nødvendigt i forhold til behandlingsformålet. Institutionen behandler af den grund ikke andre personoplysninger om dig, end dem, som institutionen har brug for til det konkrete formål med behandlingen.

Institutionen er i visse tilfælde pålagt en række lovbestemte pligter til at foretage en specifik behandling[[6]](#footnote-6), som led i dagtilbuddets drift. En sådan forpligtelse følger blandt andet af Bogføringslovens § 10, som stiller krav om opbevaring af bilagsmateriale, hvori indgår personoplysninger.

Typen og omfanget af personoplysninger, som institutionen behandler kan også være nødvendiggjort for at opfylde en kontrakt[[7]](#footnote-7), f.eks. aftaler om leverancer m.v.

I visse særlige tilfælde, hvor institutionen har behov for at opbevare dokumentation, hvori dine personoplysninger indgår, til brug for en tvist mellem dig og dagtilbuddet, vil dette foretages i medfør af en interesseafvejning[[8]](#footnote-8). Institutionen vil have en tungtvejende interesse i at et retskrav kan fastlægges, gøres gældende eller forsvares[[9]](#footnote-9).

**INSTITUTIONEN KONTROLLERER DINE PERSONOPLYSNINGER**

Institutionen kontroller i videst muligt omfang, at dine personoplysninger, som behandles, ikke er urigtige eller vildledende. I den forbindelse forsøger institutionen også at opdatere disse personoplysninger løbende i takt med, at vi bliver bekendt med ændringer.

**INSTITUTIONEN FORETAGER KORREKT SLETNING AF DINE PERSONOPLYSNINGER**

Institutionen foretager permanent sletning af dine personoplysninger på tidspunktet, hvor oplysningerne ikke længere er nødvendigt til brug for det oprindelige behandlingsformål formål, som institutionen oprindeligt indsamlede personoplysningerne til.

I den forbindelse sletter dagtilbuddet de personoplysninger, som institutionen har indhentet med henblik på at opfylde dets pligter efter databeskyttelseslovgivningen, efter 5 år[[10]](#footnote-10). Den generelle slettefrist er imidlertid tre år, da en sådan frist udgør Forældelseslovens sædvanlige forældelsesfrist[[11]](#footnote-11).

**INSTITUTIONEN BEHANDLER DINE PERSONOPLYSNINGER LOVLIGT**

Når institutionen behandler dine personoplysninger i forbindelse med de databehandlingsaktiviteter som er nødvendiggjort, som led i driften af dagtilbuddet, sikrer vi altid, at vi har et lovligt grundlag for at behandle dine personoplysninger.

Institutionen behandler dine *almindelige*, herunder eventuelle *fortrolige* personoplysninger, som er nødvendig for den konkrete relation, i medfør af vores aftale[[12]](#footnote-12), som følge af at skulle overholde vores retlige forpligtelser[[13]](#footnote-13) eller forfølgelse af vores legitime interesser[[14]](#footnote-14).

Institutionens retlige pligter er blandt andet iagttagelse af Dagtilbudsloven, Bogføringsloven samt Databeskyttelsesforordningen.

Institutionens legitime interesser er at kunne korrespondere med dig om relevante forhold, at behandle personoplysninger om tilknyttede personer og at kunne korrespondere med disse samt institutionens interesse i at opbevare dokumentation til brug for en eventuel tvist.

**INSTITUTIONEN VIDEREGIVER IKKE DINE OPLYSNINGER UDEN LOVLIGT GRUNDLAG**

Institutionen vil løbende sikre, at dine personoplysninger alene videregives til tredjemand, hvis videregivelsen baseres på et lovligt grundlag.

**INSTITUIONEN HAR EN HØJ SIKKERHED**

Institutionen har fastsat interne instrukser, som rummer regler og foranstaltninger, hvilket er med henblik på at beskytte dine eller andres personoplysninger mod at gå tabt, blive ændret, blive tilintetgjort og mod at uvedkommende opnår adgang eller kendskab til disse. Særligt i forbindelse med dagtilbuddets forebyggelse af et datatab foretages løbende backup af samtlige data.

Dine personoplysninger behandles alene af autoriserede ansatte, hvilket sikres med intern tildeling af adgangsrettigheder ud fra, hvilke ansatte, som har et behov for at tilgå dine personoplysninger.

Institutionen anvender IT-systemer, som uddybes af eksterne virksomheder. Disse virksomheder indtager rollen som databehandlere for de data, som dagtilbuddet er dataansvarlig for. Forinden vi indleder et samarbejde med en potentiel IT-udbyder sikrer vi, at der er indgået en fyldestgørende databehandleraftale med virksomheden og at den pågældende har betryggende sikkerhedsprocedurer, som løbende påses.

Du vil endvidere modtage underretning i tilfælde af et sikkerhedsbrud, hvis det vurderes at bruddet rummer en høj risiko for dig, f.eks. ved sandsynlig diskrimination, identitetstyveri, økonomisk tab, tab af omdømme eller lignende.

**NØDVENDIGE OPLYSNINGER?**

Institutionen har et retligt behov for at indsamle og behandle en række af dine personoplysninger, hvilket sker for at kunne oprette og varetage sagen på lovlig vis.

Det er typisk personoplysninger, som er nødvendige i forhold til at iagttage dagtilbuddets bogføringspligt (Bogføringsloven), iagttage institutionens databeskyttelsesretlige pligter, såsom fremsendelse af nærværende underretningsskrivelse, indhentelse af samtykke m.v. (Databeskyttelsesforordningen og Databeskyttelsesloven) samt iagttage Dagtilbudsloven.

Personoplysninger til brug for disse formål er nødvendige for at institutionen kan forfølge behandlingsformålet.

Hvis du afviser at give institutionen de adspurgte – og nødvendige – personoplysninger, vil vi ikke kunne indgå samarbejdsaftaler eller lignende aftaler, hvilket vil få konsekvenser for dig.

**DINE RETTIGHEDER**

Du kan gøre brug af dine rettigheder ved at henvende dig til os.

Ret til indsigt: Du har ret til at få indsigt i de oplysninger, som institutionen behandler om dig samt en række yderligere obligatoriske oplysninger i henhold til Databeskyttelsesforordningens artikel 15.

Ret til berigtigelse (rettelse): Du har i nogle tilfælde ret til at få berigtiget urigtige oplysninger, som institutionen har tilknyttet dig.

Ret til sletning: Du har i særlige tilfælde ret til at få slettet personoplysninger, forinden tidspunktet for institutionens generelle slettefrister indtræffer.

Ret til begrænsning af behandling: Du har i visse tilfælde ret til at få behandlingen af personoplysninger, som institutionen har tilknyttet dig.

Hvis du har ret til at få begrænset behandlingen, må institutionen fremover alene behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

Ret til indsigelse: Du har i visse tilfælde ret til at gøre indsigelse mod institutionens ellers lovlige behandling af dine personoplysninger.

Ret til at få transmitteret oplysninger (dataportabilitet): Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført personoplysningerne fra én dataansvarlig til en anden uden hindring.

Du har ret til at indgive en klage til Datatilsynet, såfremt du er utilfreds med den måde, som institutionen behandler dine personoplysninger på.

Du finder Datatilsynets kontaktoplysninger på [www.datatilsynet.dk](http://www.datatilsynet.dk).

1. EUROPA-PARLAMENTETS OG RÅDETS FORORDNING (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). [↑](#footnote-ref-1)
2. Lov om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven). [↑](#footnote-ref-2)
3. GDPR artikel 24, jf. artikel 4, nr. 7. [↑](#footnote-ref-3)
4. Lovbekendtgørelse 2006-06-15 nr. 648 Bogføringslov. [↑](#footnote-ref-4)
5. GDPR artikel 37 e.c. [↑](#footnote-ref-5)
6. GDPR artikel 6, stk. 1, litra c samt DBL § 11, stk. 2, nr. 1. [↑](#footnote-ref-6)
7. GDPR artikel 6, stk. 1, litra b. [↑](#footnote-ref-7)
8. GDPR artikel 6, stk. 1, litra f. [↑](#footnote-ref-8)
9. GDPR artikel 9, stk. 2, litra f. [↑](#footnote-ref-9)
10. DBL § 41, stk. 7. [↑](#footnote-ref-10)
11. Forældelseslovens § 3. [↑](#footnote-ref-11)
12. GDPR artikel 6, stk. 1, litra b. [↑](#footnote-ref-12)
13. GDPR artikel 6, stk. 1, litra c. [↑](#footnote-ref-13)
14. GDPR artikel 6, stk. 1, litra f. [↑](#footnote-ref-14)